**ΠΡΟΣΟΜΟΙΩΣΗ ΠΑΝΕΛΛΑΔΙΚΩΝ ΕΞΕΤΑΣΕΩΝ Γ’ ΤΑΞΗΣ  
ΗΜΕΡΗΣΙΟΥ ΓΕΝΙΚΟΥ ΛΥΚΕΙΟΥ**

**ΕΞΕΤΑΖΟΜΕΝΟ ΜΑΘΗΜΑ: ΟΙΚΟΝΟΜΙΑ  
ΟΜΑΔΑ ΠΡΟΣΑΝΑΤΟΛΙΣΜΟΥ ΣΠΟΥΔΩΝ**

**ΟΙΚΟΝΟΜΙΑΣ ΚΑΙ ΠΛΗΡΟΦΟΡΙΚΗΣ**

**ΣΥΝΟΛΟ ΣΕΛΙΔΩΝ: ΠΕΝΤΕ (5)**

**ΟΜΑΔΑ ΠΡΩΤΗ**

**ΘΕΜΑ Α**

**Α1**. Να χαρακτηρίσετε τις προτάσεις που ακολουθούν, γράφοντας στο τετράδιό σας δίπλα στο γράμμα που αντιστοιχεί σε κάθε πρόταση τη λέξη **Σωστό,** αν η πρόταση είναι σωστή, ή **Λάθος**, αν η πρόταση είναι λανθασμένη.

**α)** Αν η Κ.Π.Δ μιας οικονομίας που παράγει δύο αγαθά Χ και Ψ εκφράζεται από τη σχέση Ψ= 400-Χ, τότε ΚΕΧ(Ψ) = ΚΕΨ(Χ).

**β)** Η αύξηση του εισοδήματος προκαλεί αύξηση της ζήτησης για όλα τα αγαθά.

**γ)** Μια αυτοκινητοβιομηχανία χρειάζεται λιγότερο χρόνο για να μεταβάλει όλους τους παραγωγικούς συντελεστές που χρησιμοποιεί σε σχέση με μια βιομηχανία τροφίμων.

**δ)** Το άθροισμα του μεταβλητού και του σταθερού κόστους είναι το συνολικό βραχυχρόνιο κόστος μιας επιχείρησης.

**ε)** Αν αυξηθεί η τιμή ενός αγαθού κατά 20% με ελαστικότητα προσφοράς ES=2, τότε η προσφερόμενη ποσότητα μειώνεται κατά 40%.

**Μονάδες 15**

Στις παρακάτω προτάσεις **Α2** και **Α3** να γράψετε στο τετράδιό σας τον αριθμό της πρότασης και δίπλα του το γράμμα που αντιστοιχεί στη σωστή απάντηση.

**Α2.** Σε μια οικονομία ο οικονομικά μη ενεργός πληθυσμός είναι 3600 άτομα, τα οποία αποτελούν το 20% του πληθυσμού της. Οι άνεργοι είναι 1800 άτομα. Το ποσοστό ανεργίας είναι :

1. 10%
2. 12,5%
3. 2,5%
4. 4%

**Μονάδες 5**

**Α3.**  Όταν μεταβάλλεται ένας προσδιοριστικός παράγοντας της ζήτησης και η προσφορά παραμένει αμετάβλητη, τότε :

1. η ποσότητα ισορροπίας παραμένει αμετάβλητη.
2. η τιμή ισορροπίας παραμένει αμετάβλητη.
3. μεταβάλλεται η τιμή και η ποσότητα ισορροπίας.
4. η τιμή ισορροπίας αυξάνεται, ενώ η ποσότητα ισορροπίας μειώνεται.

**Μονάδες 5**

**ΟΜΑΔΑ ΔΕΥΤΕΡΗ**

**ΘΕΜΑ Β**

Το Α.Ε.Π είναι ένα μέγεθος που μας πληροφορεί για την οικονομική ευημερία μιας χώρας. Το κατά κεφαλήν πραγματικό Α.Ε.Π. μετρά το βιοτικό επίπεδο της χώρας. Όμως, παρά τη σπουδαιότητα και χρησιμότητά του, το Α.Ε.Π. παρουσιάζει ατέλειες και αδυναμίες, οι οποίες οφείλονται σε πολλές αιτίες. Να αναλύσετε τις 4 σπουδαιότερες αδυναμίες του Α.Ε.Π. ως δείκτη οικονομικής ευημερίας.

**Μονάδες 25**

**ΟΜΑΔΑ ΤΡΙΤΗ**

**ΘΕΜΑ Γ**

Για μία υποθετική οικονομία δίνονται τα παρακάτω στοιχεία:

|  |  |  |  |  |  |  |
| --- | --- | --- | --- | --- | --- | --- |
| **ΕΤΟΣ** | **ΠΛΗΘΥΣΜΟΣ** | **ΚΑΤΑ ΚΕΦΑΛΗΝ ΠΡΑΓΜΑΤΙΚΟ ΑΕΠ** | **ΔΤ%** | **ΟΝΟΜΑΣΤΙΚΟ ΑΕΠ** | **ΠΡΑΓΜΑΤΙΚΟ ΑΕΠ** | **ΡΠ%** |
| **2010** | **3000** | **800** |  |  |  |  |
| **2011** | **4000** | **750** |  |  |  | **12%** |
| **2012** | **4000** | **730** |  |  |  | **25%** |
| **2013** | **4500** | **800** | **150** |  |  |  |

**Γ1.** Να συμπληρωθεί ο πίνακας με έτος βάσης το 2010.

**Μονάδες 5**

**Γ2.** Να υπολογίσετε την ποσοστιαία μεταβολή του ονομαστικού και του πραγματικού Α.Ε.Π. μεταξύ των ετών 2010 και 2011 με έτος βάσης το 2010.

**Μονάδες 5**

**Γ3.** Να υπολογίσετε την ποσοστιαία μεταβολή του ονομαστικού και πραγματικού Α.Ε.Π. μεταξύ των ετών 2011 και 2012 με έτος βάσης το 2011.

**Μονάδες 5**

**Γ4.** Μεταξύ των ετών 2010 και 2011, ποιο μέρος της μεταβολής του Α.Ε.Π. σε τρέχουσες τιμές οφείλεται στη μεταβολή της παραγόμενης ποσότητας και ποιο μέρος της μεταβολής του Α.Ε.Π. σε τρέχουσες τιμές οφείλεται στη μεταβολή της τιμής ; Έτος βάσης να θεωρηθεί το 2010.

**Μονάδες 5**

**Γ5.** Να περιγράψετε το σφάλμα σύνθεσης. Στην ανάλυσή σας να χρησιμοποιήσετε και παράδειγμα.

**Μονάδες 5**

* (στους υπολογισμούς σας να χρησιμοποιήσετε έως ένα δεκαδικό ψηφίο)

**ΟΜΑΔΑ ΤΕΤΑΡΤΗ**

**ΘΕΜΑ Δ**

Ο παρακάτω πίνακας αναφέρεται στην αγορά ενός αγαθού Χ, του οποίου οι συναρτήσεις ζήτησης και προσφοράς είναι γραμμικές.

|  |  |  |  |  |  |
| --- | --- | --- | --- | --- | --- |
| Συνδυασμοί | P | QD | QS | Έλλειμμα | Πλεόνασμα |
| Α | 10 | 360 | **α** | 300 |  |
| Β | 30 | **β** | 380 |  | 100 |

**Δ1.** Να υπολογιστούν τα **α** και **β** του παραπάνω πίνακα.

**Μονάδες 2**

**Δ2.** Να προσδιοριστούν οι αγοραίες συναρτήσεις ζήτησης και προσφοράς.

**Μονάδες 6**

**Δ3.** Να υπολογιστεί η τιμή και η ποσότητα ισορροπίας.

**Μονάδες 3**

**Δ4.** Αν το κράτος θεωρεί υπερβολική την τιμή που διαμορφώθηκε στην αγορά για τους καταναλωτές και θέτει ανώτατη τιμή PA=20€, να υπολογίσετε το μέγιστο δυνατό καπέλο.

**Μονάδες 6**

**Δ5.** Η επιβολή ανώτατης τιμής από το κράτος πρέπει να είναι βραχυχρόνια ή μακροχρόνια και γιατί;

**Μονάδες 3**

**Δ6.** Να γίνει διαγραμματική απεικόνιση της ισορροπίας και της κρατικής παρέμβασης.

**Μονάδες 5**

**ΟΔΗΓΙΕΣ (για τους εξεταζόμενους)**

1. Στο τετράδιο να γράψετε μόνο τα προκαταρκτικά (ημερομηνία, κατεύθυνση, εξεταζόμενο μάθημα). **Να μην αντιγράψετε** τα θέματα στο τετράδιο.
2. Να γράψετε το ονοματεπώνυμό σας στο πάνω μέρος των φωτοαντιγράφων αμέσως μόλις σας παραδοθούν. **Δεν επιτρέπεται να γράψετε καμία άλλη σημείωση.**

Κατά την αποχώρησή σας να παραδώσετε μαζί με το τετράδιο και τα φωτοαντίγραφα.

1. Να απαντήσετε **στο τετράδιό σας** σε όλα τα θέματα.
2. Να γράψετε τις απαντήσεις σας μόνο με μπλε ή μόνο με μαύρο στυλό.
3. Να μη χρησιμοποιήσετε χαρτί μιλιμετρέ.
4. Στους υπολογισμούς να διατηρήσετε μέχρι δύο δεκαδικά ψηφία.
5. Κάθε απάντηση επιστημονικά τεκμηριωμένη είναι αποδεκτή.
6. Διάρκεια εξέτασης: Τρεις (3) ώρες μετά τη διανομή των φωτοαντιγράφων.
7. Χρόνος δυνατής αποχώρησης: Μία (1) ώρα μετά τη διανομή των φωτοαντιγράφων.

**ΝΑ ΕΧΕΤΕ ΕΠΙΤΥΧΙΑ**

**ΠΑΠΑΔΟΠΟΥΛΟΥ ΒΑΣΙΛΙΚΗ  
ΙΩΑΝΝΙΔΗΣ ΑΛΕΞΑΝΔΡΟΣ**